

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**27. 6. 2022 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení splatných ku dňu 21.6.2022
5. Zmena rozpočtu č. 3/2022
6. Návrh na určenie volebných obvodov pre voľby do orgánov samosprávy obcí a pre voľby orgánov samosprávnych krajov a určenie počtu poslancov MZ MČ Bratislava-Čunovo na volebné obdobie 2022-2026 a určenie výkonu funkcie starostu MČ Bratislava-Čunovo na volebné obdobie 2022-2026
7. Návrh VZN hlavného mesta SR Bratislavy o zákaze prevádzkovania hazardných hier na území hl. mesta SR Bratislavy počas dní ustanovených týmto VZN.
8. Návrh dodatku Štatútu hl. mesta SR Bratislavy vo veci pôsobnosti mestských častí hl. mesta SR Bratislavy plniť povinnosti obce v súvislosti s poskytovaním príspevku za ubytovanie odídenca v súlade s poskytovaním príspevku za ubytovanie odídenca v súlade s § 36a ods. 2 zákona č. 480/2002 Z.z. v znení zákona č. 92/2022 Z.z.
9. Návrh VZN hlavného mesta SR Bratislavy, ktorým sa mení a dopĺňa VZN hlavného mesta SR Bratislavy č. 13/2019 o dani z nehnuteľností
10. Návrh Plánu kontrolnej činnosti miestnej kontrolórky MČ Bratislava-Čunovo na 2.polrok 2022
11. Správa z kontroly vybavovania sťažností a petícií MČ Bratislava-Čunovo za rok 2021
12. Informácie
13. Rôzne

**K bodu č. 1**

Starostka privítala prítomných poslancov a hostí a otvorila rokovanie miestneho zastupiteľstva o 17.11 hod..

**K bodu č. 2**

Do návrhovej komisie boli určení: p. Broszová, p. Maschkanová

Overovatelia zápisnice: p. Kodhajová, p. Hátas

Zapisovateľka: p. Švábeková

S takto predloženým návrhom poslanci súhlasili.

**K bodu č.3**

S predloženým návrhom programu poslanci súhlasili a nemali k nemu žiadne pripomienky ani doplnenia.

**K bodu č. 4**

K predloženej kontrole, ktorá má len informatívny charakter, nemali poslanci pripomienky.

**Uznesením č. 29/2022 berie na vedomie** kontrolu plnenia uznesení s termínom plnenia k 21.6.2022

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 5**

V súvislosti s potrebou financovania výdavkov na prevádzku novej materskej školy je potrebné čerpať z prostriedkov, ktoré zostali na účte ku koncu roka a prešli do rezervného fondu. Zákon i stanovisko audítora potvrdzuje možnosť čerpania týchto prostriedkov. Zariadiť a vybaviť priestory materskej školy sa nám podarilo najmä vďaka získanému správnemu poplatku za rozkopávkové povolenia spol. Optotel.

**Uznesením č. 30/2022 a) schvaľuje** zmenu rozpočtu č. 03/2022 **, b) schvaľuje** použitie prostriedkov rezervného fondu na úhradu záväzkov bežného rozpočtu, ktoré vznikli v roku 2021 vo výške 36.954,59 €

**V príjmovej časti:**

Bežné príjmy 846.273,11 €

Kapitálové príjmy 116.304,05 €

Finančné operácie 334.628,31 €

**Príjmy** spolu **1.297.205,47 €**

**Vo výdavkovej časti:**

Bežné výdavky 888.824,70 €

Kapitálové výdavky 365.012,77 €

Finančné operácie 43.368,00 €

**Výdavky** spolu **1.297.205,47 €**

**Výsledok hospodárenia je vyrovnaný rozpočet.**

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č.6**

Dňa 29.10.2022 sa uskutočnia voľby do orgánov samosprávy obcí a voľby do samosprávnych krajov. V tejto súvislosti je potrebné schváliť predložený materiál, ku ktorému nemali poslanci pripomienky.

**Uznesením č. 31/2022- A: - určuje** v súlade s §11 ods.3 zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2022-2026 počet volebných obvodov: 1**; - B: - určuje** v súlade s §11 ods.3 zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie : 2022-2026 počet poslancov miestneho zastupiteľstva: 7**; - C: - schvaľuje** pre výkon mandátu novozvoleného starostu MČ Bratislava-Čunovo na volebné obdobie rokov 2022-2026 plný pracovný úväzok

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č.7**

Na základe žiadosti primátora je predkladaný materiál dodatku Štatútu hl. mesta SR Bratislavy, cieľom ktorého je zabezpečenie kontinuity platnosti tohto nariadenia.

**Uznesením č. 32/2022 nemá pripomienky** k návrhu VZN hl. mesta SR Bratislavy o zákaze prevádzkovania hazardných hier na území hl. mesta SR Bratislavy počas dní ustanovených týmto VZN.

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 8**

K predloženému materiálu vo veci pôsobnosti mestských častí plniť povinnosti v súvislosti s poskytovaním príspevku za ubytovanie odídenca v súlade so zákonom nemali poslanci pripomienky.

**Uznesením č. 33/2022 - súhlasí** s návrhom dodatku Štatútu hl. mesta SR Bratislavy vo veci pôsobnosti mestských častí hl. mesta SR Bratislavy plniť povinnosti obce v súvislosti s poskytovaním príspevku za ubytovanie odídenca v súlade s poskytovaním príspevku za ubytovanie odídenca v súlade s § 36a ods. 2 zákona č. 480/2002 Z.z. v znení zákona č. 92/2022 Z.z.

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 9**

Zmenou zákona, ktorým sa mení a dopĺňa zákon o daniach a miestnom poplatku za komunálne odpady a drobné stavebné odpady zákonodarca vytvoril správcovi dane z nehnuteľnosti možnosť oslobodiť alebo znížiť daň zo stavieb a nebytových priestorov alebo ich častí slúžiacich pre šport za určitých stanovených podmienok.

**Uznesením č. 34/2022 nemá pripomienky** k návrhu VZN hl. mesta SR Bratislavy, ktorým sa mení a dopĺňa VZN hl. mesta SR Bratislavy č. 13/2019 o dani z nehnuteľností v znení VZN hl. mesta SR Bratislavy č. 4/2020

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 10**

K predloženému plánku kontrolnej činnosti nemali poslanci pripomienky.

**Uznesením č. 35 /2022 berie na vedomie** Plán kontrolnej činnosti miestnej kontrolórky mestskej časti Bratislava-Čunovo na 2.polrok 2022

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 11**

V predkladanej správe miestna kontrolórka uviedla, že z hľadiska evidencie a vybavovania je vedená sťažnostiam a petíciám dostatočná pozornosť, mnohé sťažnosti nie sú sťažnosťami v zmysle zákona ale len podaniami, ktoré sú rovnako vybavované v zmysle pravidiel. Kontrolu neboli zistené nedostatky.

**Uznesením č.36 /2022 berie na vedomie** Správu z kontroly vybavovania sťažností a petícií MČ Bratislava-Čunovo za rok 2021

*Hlasovanie* :

*Za: p. Broszová, p. Hátas, p. Kodhajová, p. Maschkanová*

*Proti: 0*

*Zdržal sa* : 0

**K bodu č. 12**

**Uznesením č. 37/2022** berie na vedomie informácie o:

* stave zmien a doplnkov č.09
* výkupe pozemkov na Petržalskej ulici
* petícii občanov adresovanej Ministerstvu životného prostredia a Slovenskému rybárskemu zväzu

Starostka poďakovala prítomným a ukončila rokovanie MZ o 17.57 hod..

Zapísala: Mgr. Monika Švábeková

Overovatelia zápisnice: Ing. Angelika Kodhajová

Ján Hátas